અવનીના ચહેરા પર તરત ખુશી ઝળકી ઉઠી, ઉત્સાહી થતાં બોલી, “મેડમ મને બધી ખબર છે!” રૂઆબદાર જવાબ આપતા બોલી. તેની માસુમિયત પર ફિદા થતાં પલક બોલી, “કેવી રીતે જાણે છે?” અવની બોલી, “મેડમ આજે સવારે ફૂલવાળા ભાઇએ કહ્યું હતું, આજે ‘વેલેન્ટાઈન’ દિવસ છે એટલે કે પ્રેમીઓના પ્રેમનો દિવસ છે! આજે દરેક પ્રેમી તેની પ્રેમિકાને લાલ ગુલાબની ભેટ અને ગીફટ આપી તેના પ્રેમનો એકરાર કરે છે! તમે બધામાંથી જે સૌથી વધારે ફૂલો વેચશે એમને હું રૂપિયા વધારે આપીશ.”